Държавен вестник, бр. 92, 2012 г., стр. 9

БРОЙ  92	
Д Ъ Р Ж А В Е Н  В Е С Т Н И К 	
СТР.  9  
с бюджетни кредити в Министерството на 
отбраната (обн., ДВ, бр. 57 от 2009 г.; изм. и 
доп., бр. 39 от 2011 г.) се създава т. 20:
„20. директорът на Центъра за изследване, 
изграждане и усъвършенстване на способности 
на НАТО за управление на кризи и реагиране 
при бедствия.“
§ 4. В Устройствения правилник на Из­
пълнителната агенция „Военни клубове и 
военно-почивно дело“, приет с Постановление 
№ 54 на Министерския съвет от 2010 г. (ДВ, 
бр. 27 от 2010 г.), се правят следните измене­
ния и допълнения:
1. В чл. 9 ал. 4 се изменя така: 
„(4) При отсъствие на изпълнителния ди­
ректор поради командировка извън страната 
или ползване на законоустановен отпуск функ­
циите му се изпълняват от определен от него 
с писмена заповед за всеки конкретен случай 
заместник изпълнителен директор или друг 
служител от агенцията.“
2. В чл. 10 т. 16 се изменя така:
„16. награждава с отличия и с награди 
служителите от агенцията за образцово из­
пълнение на служебните им задължения по 
реда на действащото законодателство.“
§ 5. В Правилника за прилагане на Закона 
за отбраната и въоръжените сили на Републи­
ка България, приет с Постановление № 46 на 
Министерския съвет от 2010 г. (обн., ДВ, бр. 25 
от 2010 г.; изм. и доп., бр. 63 от 2010 г., бр. 53, 
63 и 68 от 2011 г. и бр. 36 и 54 от 2012 г.), се 
правят следните изменения:
1. В чл. 132:
а) досегашният текст става ал. 1 и в нея 
след думите „цивилните служители“ се добавя 
„по трудово правоотношение“;
б) създава се ал. 2:
„(2) За образцово изпълнение на служебните 
си задължения цивилните служители по слу­
жебно правоотношение в Министерството на 
отбраната и структурите на пряко подчинение 
на министъра на отбраната, които прилагат 
Закона за държавния служител, могат да бъдат 
награждавани с отличия при условията и по 
реда на този закон.“
2. В чл. 133 след думата „служители“ се 
добавя „по трудово правоотношение“.
3. В чл. 134, ал. 1:
а) в т. 1 след думата „служители“ се добавя 
„по трудово правоотношение“;
б) в т. 2 след думата „служители“ се добавя 
„по трудово правоотношение“.
Преходни и заключителни разпоредби
§ 6. Необходимите средства за изпълнение 
на постановлението се осигуряват в рамките 
на бюджета на Министерството на отбраната 
за съответната година.
§ 7. Изпълнението на постановлението се 
възлага на министъра на отбраната.
§ 8. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
10672
РЕШЕНИЕ № 948
ОТ 16 НОЕМВРИ 2012 Г.
за отчуждаване на части от имоти – частна 
собственост, за държавна нужда за изграждане 
на обект „Въздушна линия 110 kV подстанция 
„Айтос“ – подстанция „Слънчев бряг-запад“ 
на територията на област Бургас
На основание чл. 63, ал. 1 и 2 от Закона 
за енергетиката във връзка с чл. 34а, ал. 1 и 
§ 1 от допълнителните разпоредби на Закона 
за държавната собственост, чл. 60, ал. 1 от 
Административнопроцесуалния кодекс и пред­
вид необходимостта от осигуряване защита на 
особено важни държавни и значими общест­
вени интереси, своевременно приключване на 
отчуждителните процедури и осъществяване 
на строителните дейности в определените 
срокове, ускоряване реализацията на про­
екта, което ще допринесе за подобряване и 
стабилизиране на електро­захранването на 
област Бургас,
МИНИСТЕРСКИЯТ СЪВЕТ
Р Е Ш И :
1. Отчуждава за държавна нужда за из­
граждане на обект „Въздушна линия 110 kV 
подстанция „Айтос“ – подстанция „Слънчев 
бряг-запад“ съгласно влязъл в сила парцеларен 
план, одобрен със Заповед № РД-02-14-1889 
на заместник-министъра на регионалното 
развитие и благоустройството от 26 юли 
2012 г., части от имоти – частна собственост, 
намиращи се на територията на общините 
Айтос, Поморие и Несебър, област Бургас, 
подробно описани в приложението по вид, 
размер, местонахождение, размер на парич­
ното обезщетение и собственици.
2. Средствата, необходими за финансиране 
на процедурата по отчуждаване на имотите по 
т. 1, са за сметка на „Национална електричес­
ка компания“ – ЕАД, София, със седалище 
и адрес: София, ул. Триадица 8.
3. Допуска предварително изпълнение на 
т. 1.
4. Решението може да се обжалва пред Вър­
ховния административен съд в 14-дневен срок 
от обнародването му в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков